open-index/open-wikipedia-markdown huggingface dataset:
Σενεγαλέζικες προεδρικές εκλογές 2024

Οι προεδρικές εκλογές διεξήχθησαν στη Σενεγάλη στις 24 Μαρτίου 2024. Ο εν ενεργεία πρόεδρος Μάκι Σαλ δεν είχε δικαίωμα να διεκδικήσει τρίτη θητεία λόγω των ορίων θητειών που προβλέπει το Σύνταγμα της Σενεγάλης.

Οι εκλογές είχαν αρχικά προγραμματιστεί για τις 25 Φεβρουαρίου, αλλά αναβλήθηκαν επ’ αόριστον με διάταγμα του Σαλ στις 3 Φεβρουαρίου, και στη συνέχεια μετατέθηκαν από την Εθνοσυνέλευση για τις 15 Δεκεμβρίου. Ωστόσο, στις 15 Φεβρουαρίου το Συνταγματικό Συμβούλιο της Σενεγάλης ακύρωσε την αναβολή και διέταξε να διεξαχθούν εκλογές το συντομότερο δυνατό, με την κυβέρνηση να ορίζει τελικά νέα ημερομηνία εκλογών για τις 24 Μαρτίου, έπειτα από έναν εθνικό διάλογο στα τέλη Φεβρουαρίου που κρίθηκε αντισυνταγματικός.

Ο Μπασιρού Ντιομαγιέ Φαγιέ, υποψήφιος στη θέση του Ουσμάν Σονκό, εξελέγη πρόεδρος με 54% των ψήφων, ενώ ο Αμαντού Μπα, υποψήφιος του κυβερνώντος συνασπισμού Ενωμένοι στην Ελπίδα (BBY), αναγνώρισε ειρηνικά την ήττα του. Η νίκη του Φαγιέ επιβεβαιώθηκε αργότερα από το Ανώτατο Δικαστήριο της Σενεγάλης. Ορκίστηκε πρόεδρος στις 2 Απριλίου.

## Διεξαγωγή
Στις 23 Μαρτίου η αποστολή εκλογικής παρακολούθησης της Οικονομικής Κοινότητας Κρατών της Κεντρικής Αφρικής (CEMAC) κάλεσε για ένα «συμπεριληπτικό και χωρίς επεισόδια προεδρικό εκλογικό αποτέλεσμα».

Πεντακόσιοι παρατηρητές τοποθετήθηκαν σε εκλογικά τμήματα σε όλη τη χώρα και άλλοι 500 μετακινούνταν μεταξύ τμημάτων για να παρακολουθήσουν τη διαδικασία. Η αποστολή τους ήταν να διασφαλίσουν ότι η ψηφοφορία θα ξεκινούσε στην ώρα της, ότι οι υποψήφιοι θα ήταν παρόντες στην καταμέτρηση και να εποπτεύσουν για τυχόν παρεμβάσεις ή παρατυπίες. Μια συμμαχία σεναγαλέζικων οργανώσεων της κοινωνίας των πολιτών, γνωστή συλλογικά ως Cosce, συμμετείχε επίσης στην αποστολή παρακολούθησης.

Λίγο μετά το κλείσιμο της κάλπης, μια κυβερνητική αντιπροσωπεία που επισκεπτόταν το Σεν-Λουί δέχθηκε πέτρες μετά την είσοδό της σε κλειστό εκλογικό τμήμα.

Η Μαλίν Μπιόρκ, επικεφαλής ομάδας 100 παρατηρητών της Ευρωπαϊκής Ένωσης που επέβλεψαν 40 εκλογικά τμήματα σε όλη τη χώρα, δήλωσε ότι η ψηφοφορία «διεξήχθη σε ήρεμο περιβάλλον και ήταν καλά οργανωμένη».

Μια αποστολή παρατηρητών της ECOWAS που στάλθηκε στη χώρα ανέφερε ότι οι εκλογές διεξήχθησαν «ομαλά».

## Αποτελέσματα

## Παραπομπές


2024
Σενεγαλη
The Jetsons

Το ***The Jetsons*** είναι αμερικανική σειρά κινουμένων σχεδίων που παράγεται από την Hanna-Barbera Productions. Η σειρά προβλήθηκε αρχικά σε prime time από τις 23 Σεπτεμβρίου 1962 έως τις 17 Μαρτίου 1963 στο ABC και αργότερα προβλήθηκε σε επαναλήψεις μέσω syndication, με νέα επεισόδια να παράγονται από το 1985 έως το 1987. Η σειρά ήταν το αντίστοιχο της διαστημικής εποχής των *[[The Flintstones]]*, που επίσης δημιουργήθηκε από τη Hanna-Barbara.

Ενώ οι Φλίντστοουνς ζούσαν σε έναν κόσμο που ήταν μια φανταστική εκδοχή της λίθινης εποχής, με μηχανές που τροφοδοτούνταν από πουλιά και δεινόσαυρους, η οικογένεια Τζέτσον ζουν σε μια φανταστική εκδοχή της διαστημικής εποχής, με περίτεχνα ρομποτικά κατασκευάσματα, εξωγήινους, ολογράμματα και ιδιότροπες εφευρέσεις.

Η αρχική σειρά είχε 24 επεισόδια και προβλήθηκε τις Κυριακές το βράδυ στο ABC ξεκινώντας από τις 23 Σεπτεμβρίου 1962, με τις επαναλήψεις στην prime time να συνεχίζονται έως τις 22 Σεπτεμβρίου 1963. Έκανε το ντεμπούτο του ως το πρώτο πρόγραμμα που μεταδόθηκε έγχρωμα στο ABC, στις αρχές της δεκαετίας του 1960, όταν μόνο μια χούφτα σταθμοί του ABC ήταν σε θέση να μεταδώσουν έγχρωμα. Αντίθετα, το *The Flintstones*, ενώ παράγεται πάντα σε χρώμα, οι δύο πρώτες σεζόν μεταδόθηκαν ασπρόμαυρες.

Η σειρά είχε αρχικά κακή τηλεθέαση και ακυρώθηκε μετά την πρώτη της σεζόν, αλλά στη συνέχεια μεταφέρθηκε στα πρωινά του Σαββάτου, όπου ήταν πολύ επιτυχημένη. Μετά την προβολή της στην prime time, η εκπομπή προβαλλόταν τα πρωινά του Σαββάτου για δεκαετίες, ξεκινώντας από το ABC για τη σεζόν 1963–64 και στη συνέχεια στο CBS και το NBC. Νέα επεισόδια παράγονταν από το 1985 έως το 1987. Δεν παρήχθησαν άλλα επεισόδια της σειράς μετά το 1989, καθώς η πλειοψηφία του βασικού καστ (Τζορτζ Ο'Χάνλον, Μελ Μπλανκ και Ντόους Μπάτλερ) είχε πεθάνει το 1988 και το 1989. Η ταινία του 1990 με τίτλο *Jetsons: The Movie* χρησίμευσε ως το φινάλε της σειράς της τηλεοπτικής εκπομπής, αν και απέτυχε να επιτύχει κριτική και εμπορική επιτυχία.

## Παραπομπές


## Εξωτερικοί σύνδεσμοι

* 
* ''The Jetsons'' στην The Big Cartoon DataBase

Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Τηλεοπτικά προγράμματα που έγιναν κόμικς
Κατηγορία:Τηλεοπτικές σειρές της Warner Bros. Television
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικές σειρές της Hanna-Barbara
Κατηγορία:Τηλεοπτικά προγράμματα που έγιναν ταινίες
ΚΣ Λάιτφουτ

Ο **ΚΣ Λάιτφουτ** (*KC Lightfoot*, γεν. 11 Νοεμβρίου 1999) είναι Αμερικανός επικοντιστής και κατέχει το αμερικανικό ρεκόρ του άλματος επί κοντώ με επίδοση 6,07 μ. από τις 2 Ιουνίου 2023 στο Νάσβιλ των ΗΠΑ. Βρίσκεται στην πέμπτη θέση της παγκόσμιας κατάταξης των καλύτερων αθλητών όλων των εποχών στο άλμα επί κοντώ.

## Επιδόσεις

## Παραπομπές
Μπράντον Ρουθ

Ο **Μπράντον Ρουθ** (**Brandon Routh**, 9 Οκτωβρίου 1979) είναι Αμερικανός ηθοποιός. Είναι γνωστός για τον ρόλο του ως Κλαρκ Κεντ / Superman στην ταινία του 2006 **. Έχει εμφανιστεί στις ταινίες *[[Ο Ζακ και η Μίρι γυρίζουν πορνό]]* (2008), *[[Ο Σκοτ Πίλγκριμ Εναντίον των 7 Πρώην]]* (2010) και *[[Dylan Dog: Dead of Night]]* (2011), ενώ έπαιξε δεύτερο ρόλο στη σειρά *[[Πράκτορας... Στο Τσακ]]*. Το 2023 επανέλαβε τον ρόλο του από τον *Σκοτ Πίλγκριμ* στη σειρά κινουμένων σχεδίων *[[Σκοτ Πίλγκριμ: Η Σειρά]]*.

Το 2014, επιλέχθηκε για τον ρόλο του Ρέι Πάλμερ / The Atom στην τηλεοπτική σειρά *[[Arrow (τηλεοπτική σειρά)|Arrow]]*. Αργότερα υποδύθηκε τον χαρακτήρα σε δύο ακόμη σειρές του σύμπαντος Arrowverse: *[[The Flash (τηλεοπτική σειρά, 2014)|The Flash]]* (καλεσμένος) και *[[Legends of Tomorrow]]* (πρωταγωνιστικός ρόλος). Ο Ρουθ επίσης επανέλαβε τους ρόλους του ως Superman και The Atom στο crossover του Arrowverse «Crisis on Infinite Earths» (2019). Ο ρόλος του στο *Legends of Tomorrow* τελείωσε το 2020 και εμφανίστηκε για τελευταία φορά ως ο χαρακτήρας στο *The Flash* το 2022.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί γερμανικής καταγωγής
Κατηγορία:Αμερικανοί αγγλικής καταγωγής
Κατηγορία:Αμερικανοί σκωτσέζικης καταγωγής
Tupperware

Η **Tupperware** είναι αμερικανική εταιρεία που κατασκευάζει και διανέμει διεθνώς δοχεία προετοιμασίας, αποθήκευσης και σερβιρίσματος για την κουζίνα και το σπίτι. Ιδρύθηκε το 1942 από τον Ερλ Τάπερ, ο οποίος ανέπτυξε το πρώτο του δοχείο σε σχήμα καμπάνας και παρουσίασε τα προϊόντα στο κοινό το 1946.

Το 2013, η κορυφαία αγορά για την Tupperware ήταν η Ινδονησία, ξεπερνώντας τη Γερμανία. Οι πωλήσεις της Ινδονησίας το 2013 ήταν πάνω από 200 εκατομμύρια δολλάρια.

Τον Σεπτέμβριο του 2024, η μητρική εταιρεία υπέβαλε αίτηση πτώχευσης.

## Παραπομπές


Κατηγορία:Βρετανικές εταιρείες
Ρόδεραμ

Το **Ρόδεραμ** *([[αγγλικά]]: Rotherham)* είναι μια εμπορική πόλη στο Νότιο Γιόρκσερ της Αγγλίας. Βρίσκεται στη συμβολή του ποταμού Ρόδερ, από τον οποίο πήρε το όνομά της η πόλη, και του ποταμού Ντον. Είναι ο μεγαλύτερος οικισμός του Μητροπολιτικού Δήμου του Ρόδεραμ.

Πριν από τη Βιομηχανική Επανάσταση, οι παραδοσιακές βιομηχανίες περιλάμβαναν τη γεωργία, την υαλουργία και την άλεση αλευριού. Στα τέλη του 18ου και 19ου αιώνα, το Ρόδεραμ έγινε γνωστό για την εξόρυξη άνθρακα και, αργότερα, για τη χαλυβουργία. Η ιστορική κομητεία της πόλης είναι το Γιόρκσερ, και το Ρόδεραμ ήταν κάποτε μέρος της Δυτικής Περιοχής του Γιόρκσερ. Το 1974, αυτή η διοικητική κομητεία καταργήθηκε κατά τη διάρκεια αναδιοργάνωσης της τοπικής αυτοδιοίκησης.Ως αποτέλεσμα, το Ρόδεραμ έγινε μέρος της κομητείας του Νότιου Γιόρκσερ, όπου αποτελεί έναν από τους τέσσερις μητροπολιτικούς δήμους.

Το Ρόδεραμ είχε πληθυσμό 109.691 κατοίκων στην απογραφή του 2011. Ο δήμος του είχε πληθυσμό 268.354 κατοίκων το 2022, όντας ο 64ος πιο κατοικημένος στην Αγγλία.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας
Φυσικό Μεταλλικό Νερό Βίκος

Η **Ηπειρωτική Βιομηχανία Εμφιαλώσεων Α.Ε.**, γνωστή ως **Βίκος Α.Ε.**, είναι ελληνική, οικογενειακή βιομηχανία που ιδρύθηκε το 1989 με έδρα τα Ιωάννινα και εξειδικεύεται στην εμφιάλωση φυσικών μεταλλικών νερών και αναψυκτικών. 

## Προϊόντα και δραστηριότητες
Η εταιρεία παράγει και διαθέτει στην ελληνική και διεθνή αγορά τα φυσικά μεταλλικά νερά «Βίκος», «Μιτσικέλι» τα οποία εμφιαλώνονται στις αντίστοιχες πηγές, χωρίς επεξεργασία και με πλήρως αυτοματοποιημένη παραγωγή.

Το 2014 εισήλθε στην αγορά των φυσικών μεταλλικών αναψυκτικών, ενώ το 2021 εισήγαγε την πρώτη ελληνική cola χωρίς ζάχαρη — τη Βίκος Cola Zero Sugar. Ακολούθησαν το Βίκος Pink Grapefruit (2022) και τα Cool Tea (ice-tea) σε διάφορες γεύσεις. 

## Δομή και εγκαταστάσεις
Η παραγωγική δομή της εταιρείας περιλαμβάνει:

Τέσσερα υπερσύγχρονα εργοστάσια με καθετοποιημένη παραγωγή: δύο για εμφιάλωση νερού και αναψυκτικών (σε Περίβλεπτο και Καλιάνους), μία μονάδα παραγωγής πλαστικών preforms και πωμάτων (PETCOM Plastics – ιδρυθείσα το 2005), και μία νέα μονάδα υψηλής δυναμικότητας στο Καλπάκι (επένδυση €22 εκατ. το 2022). 

Συνολικά, η εταιρεία διαθέτει 260 στρέμματα ιδιόκτητης γης και περίπου 79.000–87.000 τ.μ. εγκαταστάσεων. Η δυναμικότητα υπερβαίνει τις 400.000 φιάλες την ώρα. 

## Οικονομική ανάπτυξη και διακρίσεις
Το 2022 ο κύκλος εργασιών υπερέβη τα €100 εκατ., με αύξηση 14,9% έναντι του προηγούμενου έτους, ενώ το προσωπικό αυξήθηκε κατά 14% φτάνοντας τους ~512 υπαλλήλους. Την ίδια χρονιά διακρίθηκε για 10η φορά στα βραβεία True Leaders της ICAP CRIF. 

Το 2025 ανεδείχθη στην πρώτη θέση του μεριδίου αγοράς των ενδιαφερομένων νερών με ποσοστό 22%.

## Διάδοση και υποδομές
Η Βίκος εξάγει σε χώρες όπως Γερμανία, Κύπρος, Ιταλία και Βαλκάνια μέσω του οργανωμένου δικτύου διανομής της. Σε Αθήνα και Θεσσαλονίκη λειτουργεί κέντρα logistics και αποθήκευσης. 

## Δείτε επίσης
* Αναψυκτικά

## Παραπομπές


Κατηγορία:Ελληνικά εμπορικά σήματα
Clayface (ταινία)

Το ***Clayface*** είναι επερχόμενη Αμερικανική υπερηρωική ταινία βασισμένη στον ομώνυμο χαρακτήρα των DC Comics. Σε σκηνοθεσία από τον Τζέιμς Γουότκινς και σενάριο των Μάικ Φλάναγκαν και Χοσείν Αμινί, θα είναι η τρίτη ταινία του Σύμπαντος της DC (DCU). Ο Τομ Ρις Χάρις πρωταγωνιστεί ως ο Clayface, πλαισιωμένος από τη Ναόμι Άκι. Στην ταινία, ένας ηθοποιός με παραμορφωμένο πρόσωπο απευθύνεται σε μια επιστήμονα η οποία μετατρέπει το σώμα του σε πηλό. Την παραγωγή της ταινίας ανέλαβαν οι Τζέιμς Γκαν και Πίτερ Σαφράν της DC Studios, μαζί με τους Ματ Ριβς και Λιν Χάρις.

Αφότου εξέφρασε ενδιαφέρον για μια ταινία τρόμου με τον Clayface δημοσίως και στη DC Films για το Εκτεταμένο Σύμπαν της DC (DCEU), ο Φλάναγκαν παρουσίασε την ιδέα του στη τότε νεοσύστατη DC Studios τον Μάρτιο του 2023. Η ταινία και η ανάμειξη του Φλάναγκαν επιβεβαιώθηκαν τον Δεκέμβριο του 2024 ως μέρος του DCU, του διαδόχου του DCEU. Ο Φλάναγκαν δεν μπορούσε να σκηνοθετήσει την ταινία λόγω θεμάτων προγραμματισμού. Ο Γουότκινς προσλήφθηκε τον Φεβρουάριο του 2025, ο Αμινί έγραφε ξανά το σενάριο τον Μάιο και ο Χάρις επιλέχθηκε τον Ιούνιο. Επιπρόσθετοι ηθοποιοί προστέθηκαν στο καστ τους επόμενους μήνες. Τα γυρίσματα ξεκίνησαν τον Αύγουστο του 2025 στο Λίβερπουλ.

Η ταινία *Clayface* είναι προγραμματισμένη να κυκλοφορήσει στις Ηνωμένες Πολιτείες στις 11 Σεπτεμβρίου 2026, από τις Warner Bros. Pictures. Θα είναι μέρος του Κεφαλαίου Ένα: Θεοί και Τέρατα του DCU.

## Σύνοψη
Το *Clayface* είναι ιστορία σωματικού τρόμου για έναν ανερχόμενο ηθοποιό του οποίου το πρόσωπο παραμορφώνεται από έναν γκάνγκστερ. Ως έσχατη λύση, στρέφεται σε μια επιστήμονα η οποία μεταμορφώνει το σώμα του σε πηλό.

## Ηθοποιοί και χαρακτήρες

* Τομ Ρις Χάρις ως Clayface: Ένας ηθοποιός ο οποίος μετατρέπεται σε ένα ων αποτελούμενο από πηλό
* Ναόμι Άκι ως μια επιστήμονας η οποία έχει συγκριθεί με την Ελίζαμπεθ Χολμς

Η εκδοχή Ματ Χέιγκεν του Clayface αναμένεται να εμφανιστεί.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές θρίλερ ταινίες τρόμου
Κατηγορία:Ταινίες του Σύμπαντος της DC (franchise)
Κατηγορία:Αμερικανικές θρίλερ ταινίες
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Αμερικανικές ταινίες με υπερήρωες
Κατηγορία:Ταινίες με τέρατα
Κατηγορία:Ταινίες σε παραγωγή Τζέιμς Γκαν
Κατηγορία:Ταινίες σε παραγωγή Ματ Ριβς
Κατηγορία:Ταινίες σε παραγωγή Πίτερ Σαφράν
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στα Warner Bros. Studios Leavesden
Κατηγορία:Ταινίες βασισμένες σε κόμικς της DC
Κατηγορία:Ταινίες τρόμου με υπερήρωες
Κατηγορία:Ταινίες παραγωγής Warner Bros.
Vicko

Η **Vicko Ηλ. Τριανταφυλλίδης Ανώνυμη Εταιρεία – Εισαγωγές – Εξαγωγές Γυαλικών** είναι ελληνική αλυσίδα καταστημάτων οικιακού εξοπλισμού με έδρα τη Θεσσαλονίκη. Η εταιρεία διαθέτει δίκτυο καταστημάτων σε όλη την Ελλάδα και δραστηριοποιείται στον τομέα του οικιακού εξοπλισμού, των επίπλων, των ειδών κουζίνας και διακόσμησης, καθώς και των ηλεκτρικών μικροσυσκευών.

## Ιστορία
Η εταιρεία ιδρύθηκε το 1999 από τον Ηλία Τριανταφυλλίδη στη Θεσσαλονίκη. Αρχικά δραστηριοποιήθηκε στον χώρο του εμπορίου γυαλικών και ειδών κουζίνας μέσω εισαγωγών και εξαγωγών. Στη συνέχεια επεκτάθηκε σε ένα ευρύ φάσμα προϊόντων για το σπίτι, όπως μικροέπιπλα, λευκά είδη, διακοσμητικά και ηλεκτρικές μικροσυσκευές.

Σταδιακά, η VICKO ανέπτυξε δίκτυο καταστημάτων σε όλη την Ελλάδα, εφαρμόζοντας το μοντέλο δικαιοχρησίας, με στόχο την προσφορά προσιτών λύσεων στον οικιακό εξοπλισμό. Το 2004 εισήγαγε τον θεσμό της δικαιοχρησίας σε περιφερειακές πόλεις, επεκτείνοντας την παρουσία της εκτός Θεσσαλονίκης και Αθηνών. Το 2021, βραβεύθηκε για το δίκτυο δικαιοχρησίας και το ηλεκτρονικό εμπόριο.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικές επιχειρήσεις
Μητροπολίτης Αδριανουπόλεως Αμφιλόχιος

Ο **Μητροπολίτης Αμφιλόχιος** (κατά κόσμον *Νικόλαος Στεργίου*, Μέγαρα, 6 Σεπτεμβρίου 1961) είναι Έλληνας θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Αδριανουπόλεως από το 2014.

## Βιογραφικά στοιχεία
Ο κατά κόσμον Νικόλαος Στεργίου του Μιχαήλ και της Παρασκευής γεννήθηκε στα Μέγαρα Αττικής στις 6 Σεπτεμβρίου 1961.

Σπούδασε θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών, όπου και πραγματοποίησε μεταπτυχιακές σπουδές.

Μετά το πέρας των σπουδών του, μετέβη στο Άγιον Όρος μαζί με τον ξάδελφό του, Γεώργιο (σήμερα Μητροπολίτη Καμερούν Γρηγόριο), όπου έζησαν ως δόκιμοι μοναχοί. Το 1984 εκάρη μοναχός μαζί με τον ξάδελφό του στην νεοσυσταθείσα Ιερά Πατριαρχική Μονή Αγίας Παρασκευής στο Μάζι Μεγάρων, όπου ανέπτυξε πλούσιο πνευματικό έργο, ως μέλος της πρώτης μοναστικής κοινότητας της Μονής. Την ίδια χρονιά χειροτονήθηκε διάκονος από τον Μητροπολίτη Μεγάρων και Σαλαμίνος Βαρθολομαίο, ενώ το 1987 χειροτονήθηκε πρεσβύτερος από τον ίδιο αρχιερέα. Υπηρέτησε ως ιεροκήρυκας της Ιεράς Μητροπόλεως Μεγάρων και Σαλαμίνος. Διετέλεσε ειδικός γραμματέας επί της Αρχιγραμματείας της Εκκλησίας της Ελλάδος και συνεργάτης του Αρχιεπισκόπου Αθηνών Ιερωνύμου Β´.

Στις 3 Οκτωβρίου 2014, εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Αδριανουπόλεως. Στις 18 Οκτωβρίου του ιδίου έτους χειροτονήθηκε στον επισκοπικό βαθμό από τον Οικουμενικό Πατριάρχη Βαρθολομαίο στον Πατριαρχικό Ναό Αγίου Γεωργίου στο Φανάρι Κωνσταντινουπόλεως. Ταυτόχρονα, διορίστηκε με απόφαση της Αγίας και Ιεράς Συνόδου ως διευθυντής του Γραφείου Εκπροσωπήσεως του Οικουμενικού Πατριαρχείου στην Αθήνα. Στις 18 Ιανουαρίου 2022, υπέβαλε για λόγους υγείας την παραίτησή του από τη θέση αυτή και έκτοτε διαμένει στην Αδριανούπολη.

## Παραπομπές


## Δείτε επίσης
* Μητρόπολη Αδριανουπόλεως
* Οικουμενικό Πατριαρχείο Κωνσταντινουπόλεως

Κατηγορία:Μητροπολίτες Αδριανουπόλεως
Μητροπολίτης Ανδριανουπόλεως Αμφιλόχιος
Bring Me the Horizon

Οι **Bring Me the Horizon** είναι βρετανικό ροκ συγκρότημα, που σχηματίστηκε στο Σέφιλντ της Αγγλίας το 2004. Το συγκρότημα αποτελείται αυτή τη στιγμή από τον τραγουδιστή Όλι Σάικς, τον ντράμερ Ματ Νίκολς, τον κιθαρίστα Λι Μάλια και τον μπασίστα Ματ Κιν. Έχουν υπογράψει συμβόλαια με την RCA Records παγκοσμίως και με την Columbia Records αποκλειστικά στις Ηνωμένες Πολιτείες.

Έχουν λάβει επτά βραβεία Kerrang!, ένα βραβείο BRIT και έχουν προταθεί για δύο βραβεία Grammy. Το συγκρότημα έχει πουλήσει πάνω από 5 εκατομμύρια δίσκους παγκοσμίως και έχει κατακτήσει την κορυφή του UK Rock & Metal Singles Chart με τραγούδια όπως τα "Throne", "Drown", "Mantra", "Parasite Eve", "Teardrops" και "Kool-Aid".

Το ύφος των πρώτων άλμπουμ τους, συμπεριλαμβανομένου του ντεμπούτου άλμπουμ τους *Count Your Blessings* (2006), έχει περιγραφεί κυρίως ως deathcore, αλλά κατά τη διάρκεια αρκετών άλμπουμ, το συγκρότημα έχει αλλάξει το στυλ του και έχει κινηθεί προς μια πιο μελωδικά προσανατολισμένη κατεύθυνση, συνδυάζοντας την προσέγγισή τους στο metalcore με στοιχεία electronica, pop και hip hop.

## Δίσκογραφία
**Στούντιο άλμπουμ**

* *Count Your Blessings* (2006) 
* *Suicide Season* (2008) 
* *There Is a Hell Believe Me I've Seen It. There Is a Heaven Let's Keep It a Secret* (2010)
* *Sempiternal* (2013) 
* *That's the Spirit* (2015) 
* *Amo* (2019) 
* *Post Human: Next Gen* (2024) 

## Παραπομπές


## Εξωτερικοί σύνδεσμοι
* 
* 

Κατηγορία:Νικητές Kerrang! Awards
Κατηγορία:Αγγλικά pop rock συγκροτήματα
Κατηγορία:Βραβευμένοι με Brit
Κατηγορία:Metalcore συγκροτήματα
Κατηγορία:Alternative metal συγκροτήματα
Κατηγορία:Συγκροτήματα της εναλλακτικής ροκ
Νόνι Μαντουέκε

Ο **Τσουκουνόνσο Αζούκα Τρίσταν** «**Νόνι**» **Μαντουέκε** (*Chukwunonso Azuka Tristan "Noni" Madueke*, 10 Μαρτίου 2002) είναι Άγγλος επαγγελματίας ποδοσφαιριστής που αγωνίζεται ως ακραίος επιθετικός για την Άρσεναλ και την Εθνική Αγγλίας.

Αφού αγωνίστηκε σε επίπεδο ακαδημιών με την Κρίσταλ Πάλας και την Τότεναμ Χότσπερ, ο Μαντουέκε ξεκίνησε την επαγγελματική του καριέρα στην ολλανδική Αϊντχόφεν. Εντάχθηκε στην Τσέλσι το 2023, έπειτα από τέσσεραμισι χρόνια παρουσίας στην Αϊντχόφεν. Με τους «Μπλε», ο Μαντουέκε κατέκτησε το ΟΥΕΦΑ Κόνφερενς Λιγκ, καθώς και το Παγκόσμιο Κύπελλο Συλλόγων του 2025. Τον Ιούλιο του 2025 μεταγράφηκε στη συμπολίτισσα Άρσεναλ, με το αρχικό ποσό της μεταγραφής να φέρεται να ανέρχεται στα 48,5 εκατομμύρια λίρες.

Γεννημένος στο Λονδίνο από γονείς με καταγωγή από τη Νιγηρία, ο Μαντουέκε επέλεξε να εκπροσωπήσει την Αγγλία σε επίπεδο μικρών εθνικών ομάδων. Τον Αύγουστο του 2024 πραγματοποίησε το ντεμπούτο του με την ανδρική εθνική ομάδα στο Πρωτάθλημα Εθνών ΟΥΕΦΑ 2024–25, σε αγώνα απέναντι στη Φινλανδία, ενώ σημείωσε το πρώτο του γκολ με την εθνική ανδρών στα προκριματικά του Παγκοσμίου Κυπέλλου του 2026 απέναντι στη Σερβία.
## Διακρίσεις
**ΠΣΦ Αϊντχόφεν**
*Κύπελλο Ολλανδίας: 2021–22
*Γιόχαν Κρόιφ Σιλντ: 2021

**Τσέλσι**
*ΟΥΕΦΑ Κόνφερενς Λιγκ: 2024–25
*Παγκόσμιο Κύπελλο Συλλόγων: 2025
*Λιγκ Καπ Αγγλίας φιναλίστ: 2023–24

**Αγγλία Κ-21**
*Ευρωπαϊκό Πρωτάθλημα Ποδοσφαίρου Κ-21: 2023
## Παραπομπές

## Εξωτερικοί σύνδεσμοι
* Προφίλ στο englandfootball.com (Αγγλικά)

Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Άρσεναλ
Κατηγορία:Άγγλοι ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Κόνφερενς Λιγκ
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Αγγλίας
Κατηγορία:Πρόσωπα νιγηριανής καταγωγής
Αλεσάντρο Βολιάκο

Ο **Αλεσάντρο Βολιάκο** (γεννημένος στις 14 Σεπτεμβρίου 1998) είναι Ιταλός επαγγελματίας ποδοσφαιριστής που αγωνίζεται ως κεντρικός αμυντικός για τον ΠΑΟΚ της ελληνικής Σούπερ Λιγκ.

## Καριέρα σε συλλόγους

### Γιουβέντους
Ο Βολιάκο εκπροσώπησε το τμήμα Κ-19 της Γιουβέντους τη σεζόν 2015-16.

#### Δανεισμός στην Πάντοβα
Στις 17 Αυγούστου 2018, εντάχθηκε στην Πάντοβα της Σέριε Β με δανεισμό διαρκείας ενός έτους. 

Έκανε το ντεμπούτο του στην Σέριε Β για την Πάντοβα, στις 24 Νοεμβρίου 2018, σε ένα αγώνα εναντίον της Καρπί, μπαίνοντας στον αγώνα ως αλλαγή. Ήταν το μοναδικό παιχνίδι που έπαιξε ο Βολιάκο για την Πάντοβα.

#### Δανεισμός στην Πορντενόνε
Στις 21 Ιανουαρίου 2019, παραχωρήθηκε δανεικός στην Πορντενόνε της Σέριε Γ. 

### Πορντενόνε
Στις 24 Ιουλίου 2019, μεταγράφηκε στην Πορντενόνε (που προβιβάστηκε στην Σέριε Β), υπογράφοντας συμβόλαιο τριών ετών.

### Τζένοα

#### Δανεισμός στην Μπενεβέντο
Στις 13 Αυγούστου 2021, υπέγραψε με τη Τζένοα και παραχωρήθηκε αμέσως δανεικός στην Μπενεβέντο.

#### Δανεισμός στην Πάρμα
Στις 14 Ιανουαρίου 2025, ο Βολιάκο παραχωρήθηκε δανεικός στην Πάρμα, με οψιόν αγοράς.

#### Δανεισμός στον ΠΑΟΚ
Στις 31 Αυγούστου 2025, ανακοινώθηκε ο δανεισμός του Βολιάκο στον ΠΑΟΚ, με την συμφωνία να συμπεριλαμβάνει οψιόν αγοράς. 

## Διεθνής καριέρα
Κλήθηκε για πρώτη φορά να εκπροσωπήσει τη χώρα του τον Ιούνιο του 2013, για τους φιλικούς αγώνες της Εθνικής Ιταλίας Κ-15. Εκπροσώπησε την Ιταλία σε κάθε επίπεδο μέχρι την Κ-20.

Στις 13 Οκτωβρίου 2020, έκανε το ντεμπούτο του με την Ιταλία Κ-21, αγωνιζόμενος ως αρχηγός σε μία προκριματική νίκη με 2-0 επί της Εθνικής Ιρλανδίας Κ-21 στην Πίζα.

## Προσωπική ζωή
Ο Βολιάκο έχει μία κόρη και έναν γιο με την Βιρτζίνα Μιχαγιλόβιτς, κόρη του πρώην ποδοσφαιριστή και νυν προπονητή Σίνισα Μιχαγιλόβιτς.

## Τίτλοι
**Πορντενόνε**

* Σέριε Γ: 2018-19 (ομάδα Β) 
* Σούπερκοπ Ντι Σέριε Γ: 2019

## Παραπομπές


## Εξωτερικοί σύνδεσμοι

* 

Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ15
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Τζένοα
Κατηγορία:Ποδοσφαιριστές Μπενεβέντο Κάλτσιο
Κατηγορία:Ποδοσφαιριστές Κάλτσιο Πάντοβα
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΠΑΟΚ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ιταλοί ποδοσφαιριστές στο εξωτερικό
Κούρτες Ηρακλείου

Οι **Κούρτες** είναι ακατοίκητος οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Οι Κούρτες βρίσκονται προς τα νότια παράλια του νησιού, σε υψόμετρο 390 μέτρα, βορειοανατολικά της τεχνητής λίμνης Φανερωμένης. Απέχουν περίπου 18 χιλιόμετρα Β.-ΒΑ. από τις Μοίρες (έδρα του δήμου), 21 χιλιόμετρα Α.-ΒΑ. από το Τυμπάκι και 44 χιλιόμετρα ΝΔ. του Ηρακλείου.

Αναφέρονται επίσημα ως ξεχωριστός οικισμός για πρώτη φορά το 1925 να προσαρτώνται στην κοινότητα Ζαρού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Ζαρό, την Στέρνα και τις Μονές Αγίου Νικολάου και Αγίου Αντωνίου Βροντησίου, αποτελούν την Κοινότητα Ζαρού, που υπάγεται στη Δημοτική Ενότητα Ζαρού του Δήμου Φαιστού και σύμφωνα με την απογραφή 2021 δεν έχει πλέον μόνιμους κατοίκους ενώ με αυτήν του 2011 είχε 4. 

## Εξωτερικοί σύνδεσμοι

* Λίμνη Φανερωμένης στον ιστότοπο https://www.cretanbeaches.com/.

## Παραπομπές

Κούρτες
Κούρτες
Αλί Λαμίν Ζέιν

Ο **Αλί Μαχαμάνε Λαμίν Ζεν** (*Ali Lamine Zeine*, γενν. 1965) είναι πολιτικός και οικονομολόγος από τον Νίγηρα, ο οποίος υπηρετεί ως ο πρωθυπουργός του Νίγηρα από το 2023. Προηγουμένως υπηρέτησε ως υπουργός Οικονομίας και Οικονομικών από το 2003 έως το 2010.

## Βιογραφία
Ο Αλί Λαμίν Ζεν γεννήθηκε το 1965 στη Ζίντερ και αποφοίτησε από το Κέντρο Οικονομικών, Χρηματοοικονομικών και Τραπεζικών Σπουδών στη Μασσαλία και στο Παρίσι-Ι. Εργάστηκε ως μόνιμος εκπρόσωπος της Αφρικανικής Τράπεζας Ανάπτυξης στο Τσαντ, την Ακτή Ελεφαντοστού και την Γκαμπόν.

Αφού υπηρέτησε ως Διευθυντής του Γραφείου του προέδρου Μαμαντού Ταντζά, ο Ζεν διορίστηκε στην κυβέρνηση ως υπουργός Οικονομίας και Οικονομικών στις 24 Οκτωβρίου 2003.

Το 2009 ο συντάκτης εφημερίδας Μπουσαντά Μπεν Αλί ισχυρίστηκε ότι ο Ζεν είχε κλέψει χρήματα που αποτελούσαν μέρος μιας σύμβασης πετρελαίου μεταξύ του Νίγηρα και της Κίνας. Ο Μπεν Αλί συνελήφθη αργότερα και καταδικάστηκε σε τρεις μήνες φυλάκιση για τη διάδοση ψευδών πληροφοριών.

Ο Ταντζά ανατράπηκε με ένα στρατιωτικό πραξικόπημα στις 18 Φεβρουαρίου 2010 και η κυβέρνησή του διαλύθηκε. Ως ένας από τους βασικούς συνεργάτες του Ταντζά, ο Ζεν ήταν ένας από τους τρεις μόνο υπουργούς που δεν αφέθηκαν αμέσως ελεύθεροι από τον κατ' οίκον περιορισμό τις ημέρες μετά το πραξικόπημα. Σύμφωνα με έναν από τους ηγέτες της χούντας, τον Συνταγματάρχη Ντζιμπρίλα Χίμα Χαμιντού, οι υπουργοί που «παρέμεναν υπό επιτήρηση» είχαν «πολύ ευαίσθητα χαρτοφυλάκια» και ως εκ τούτου ήταν απαραίτητο «να διασφαλιστεί η ασφάλειά τους». Το Εθνικό Κίνημα για την Ανάπτυξη της Κοινωνίας (MNSD) ζήτησε την απελευθέρωση του Ζεν, του Ταντζά και των άλλων.

Ο Ζεν διορίστηκε πρωθυπουργός από τη στρατιωτική χούντα του Νίγηρα στις 8 Αυγούστου 2023, και διορίστηκε υπουργός Οικονομικών στις 10 Αυγούστου 2023.

Η κυβέρνησή του περιελάμβανε μέλη του Δημοκρατικού Κινήματος του Νίγηρα για μια Αφρικανική Ομοσπονδία (MODEN/FA-Lumana), το οποίο έγινε Ανεξάρτητο από τις 26 Μαρτίου 2025.

## Παραπομπές


Ζεν
Ζεν
Παιχνίδι για κινητά

Ένα **παιχνίδι για κινητά** είναι βιντεοπαιχνίδι που παίζεται συνήθως σε κινητό τηλέφωνο. Ο όρος αναφέρεται επίσης σε όλα τα παιχνίδια που παίζονται σε οποιαδήποτε φορητή συσκευή, συμπεριλαμβανομένων από κινητό τηλέφωνο (συμβατικό τηλέφωνο ή smartphone), τάμπλετ, PDA, φορητή κονσόλα παιχνιδιών, φορητή συσκευή αναπαραγωγής πολυμέσων ή ακόμη αριθμομηχανή γραφικών, με ή χωρίς πρόσβαση σε δίκτυο.Το παλαιότερο γνωστό παιχνίδι σε κινητό τηλέφωνο ήταν μια παραλλαγή του Tetris στη συσκευή Hagenuk MT-2000 από το 1994.

Το 1997, η Nokia λάνσαρε *το Snake.* Το *Snake*, το οποίο ήταν προεγκατεστημένο στα περισσότερα κινητά τηλέφωνα που κατασκεύαζε η Nokia για αρκετά χρόνια, εξελίχθηκε σε ένα από τα πιο παιγμένα παιχνίδια παγκοσμίως, έχοντας βρεθεί σε περισσότερες από 350 εκατομμύρια συσκευές. Με την πάροδο του χρόνου, οι φορητές συσκευές απέκτησαν μεγαλύτερες υπολογιστικές δυνατότητες, επιτρέποντας τη λήψη παιχνιδιών· αρχικά όμως αυτή περιοριζόταν στα καταστήματα των παρόχων κινητής τηλεφωνίας. Η αγορά παιχνιδιών για κινητά γνώρισε τεράστια ανάπτυξη με την εμφάνιση των καταστημάτων εφαρμογών το 2008, όπως το  App Store της Apple . Ως η πρώτη αγορά ψηφιακού περιεχομένου που λειτουργούσε απευθείας από τον κάτοχο μιας πλατφόρμας, το App Store άλλαξε σημαντικά τη συμπεριφορά των καταναλωτών και διεύρυνε γρήγορα την αγορά παιχνιδιών για κινητά, καθώς σχεδόν κάθε κάτοχος smartphone άρχισε να κατεβάζει εφαρμογές για κινητά. 

Τα παιχνίδια για κινητά είναι ο μεγαλύτερος και πιο επικερδής τομέας της βιομηχανίας βιντεοπαιχνιδιών σήμερα, αντιπροσωπεύοντας το 49% των συνολικών εσόδων από παιχνίδια παγκοσμίως το 2025.
## Παραπομπές


Κατηγορία:Βιντεοπαιχνίδια για κινητά
Κατηγορία:Λογισμικό κινητού τηλεφώνου
Κατηγορία:Πλατφόρμες βιντεοπαιχνιδιών
Στέρνα Ηρακλείου

Η **Στέρνα** είναι πολύ μικρός οικισμός της Κρήτης στην Περιφερειακή Ενότητα Ηρακλείου και τον Δήμο Φαιστού. Βρίσκεται στο κέντρο του νησιού, βόρεια του Ζαρού. Απογράφεται επίσημα ως ξεχωριστός οικισμός για πρώτη φορά το 2011 στο δήμο Φαιστού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Ζαρό, τις Κούρτες και τις Μονές Αγίου Νικολάου και Αγίου Αντωνίου Βροντησίου, αποτελούν την Κοινότητα Ζαρού, που υπάγεται στη Δημοτική Ενότητα Ζαρού του Δήμου Φαιστού και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 είχε 3. 

## Παραπομπές


Κούρτες
Κούρτες
Μάκρες Ηρακλείου

Οι **Μάκρες,** επίσημα *Μάκραι,* είναι οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Οι Μάκρες βρίσκονται προς τα νότια του νησιού, στις νότιες πλαγιές του βουνού Αμπελάκια σε υψόμετρο 480 μέτρα. Απέχουν περίπου 11 χιλιόμετρα ΒΑ. από τις Μοίρες (έδρα του δήμου), 22 χιλιόμετρα Α.-ΒΑ. από το Τυμπάκι και 41 χιλιόμετρα ΝΔ. του Ηρακλείου ενώ νοτιοανατολικά του περνάει η ΕΟ Ηρακλείου - Φαιστού (ΕΟ97). Το χωριό αναφέρεται στην τουρκική απογραφή του 1671 αν και πιθανολογείται ότι προϋπήρχε από την περίοδο της ενετοκρατίας ενώ στο παλιό οικιστικό του πυρήνας υπάρχουν ενδιαφέροντα στοιχεία λαϊκής παραδοσιακής αρχιτεκτονικής.

Αναφέρονται επίσημα ως ξεχωριστός οικισμός για πρώτη φορά το 1925 να προσαρτώνται στην κοινότητα Ζαρού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Μορόνι, την Παναγία και το Φαρί, αποτελούν την Κοινότητα Μορονίου, που υπάγεται στη Δημοτική Ενότητα Ζαρού του Δήμου Φαιστού και σύμφωνα με την απογραφή 2021 έχει 134 κατοίκους ενώ με αυτήν του 2011 είχε 127. 
## Παραπομπές


Μάκρες
Μάκρες
ACS Courier

Η **ACS – Ταχυδρομικές Υπηρεσίες Α.Ε.Ε.**, μέλος της Quest Group, είναι μία ελληνική εταιρεία στον κλάδο των ταχυμεταφορών και ταχυδρομικών υπηρεσιών, με παρουσία από το 1992. Διακινεί πάνω από 50 εκατομμύρια αποστολές ετησίως, μέσω ενός εκτεταμένου δικτύου με περισσότερα από 750 σημεία εξυπηρέτησης σε Ελλάδα, Κύπρο Αλβανία και Βουλγαρία. Είναι πιστοποιημένη με ISO 9001 και διαθέτει πληροφοριακά συστήματα και αυτοματισμούς διαλογής και εντοπισμού αποστολών.

## Ιστορία
Η εταιρεία ιδρύθηκε το 1992 ως ACS Air Courier Services Int'l, με τη μορφή ετερόρρυθμης εταιρείας. Το 1999 εντάχθηκε στον Όμιλος Info-Quest (Quest Group).

Από το 2000 και μετά, επεκτείνοντας το πανελλαδικό δίκτυο σε περισσότερα από 300 σημεία εξυπηρέτησης, ξεκίνησε δραστηριότητες και σε Κύπρο, Αλβανία (2002), ενώ το 2005 άνοιξε κατάστημα στη Σόφια, Βουλγαρία. Σταδιακά ανέπτυξε εξειδικευμένες υπηρεσίες, όπως το Τμήμα Ειδικών Έργων (2003), και προχώρησε σε αναδιοργάνωση και αναβάθμιση καταστημάτων και δομών (2004).

Το 2002 ξεκινά η συνεργασία με την Q-Telecom για τηλεπικοινωνιακές υπηρεσίες (2002) Το 2008 παρουσίασε το ACS Member και τις υπηρεσίες ACS Combo Express· το 2009 εγκατέστησε Xpress Points, απαραίτητους PDA από courier και ανανέωσε τον εξοπλισμό.

Σε επόμενα χρόνια ακολούθησαν καινοτομίες όπως το ACS ReDirect (2016), ACS Smart Point το 2022, εφαρμογή ACS Mobile App, υπηρεσία Card on Delivery (2019), αυτοματοποιημένα συστήματα διαλογής (2020) και νέο υπερσύγχρονο sorting center στην Αθήνα (2021).

Το 2022 βραβεύτηκε ως κορυφαία εταιρεία στον κλάδο της στα βραβεία «Πρωταγωνιστές της Ελληνικής Οικονομίας». Τον Οκτώβριο του 2024, η ευρωπαϊκή GLS απέκτησε το 20 % της ACS, με επιλογή να αποκτήσει το σύνολο μέσα σε δύο χρόνια.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ταχυδρομεία στην Ελλάδα
Η ανήθικη

***Η ανήθικη*** (Πρωτότυπος τίτλος: *Doña Diabla*) είναι Μεξικανική δραματική ταινία του 1950, σε σκηνοθεσία του Τίτο Ντέιβισον. Το σενάριο γράφτηκε από τον ίδιο τον σκηνοθέτη, σε συνεργασία με τον Εντμούντο Μπάες, το οποίο είναι βασισμένο στο ομώνυμο θεατρικό έργο του Λουίς Φερνάντες Αρνταβίν. Πρωταγωνιστούν οι Μαρία Φέλιξ, Πέρλα Αγκιάρ και Βίκτορ Χούνκο. 

Παρουσιάστηκε στο επίσημο διαγωνιστικό τμήμα του 4ου Φεστιβάλ Κινηματογράφου των Καννών.
 
## Πλοκή
Η ομορφιά της Άντζελα κάνει αρκετούς άντρες να έχουν εμμονή μαζί της. Η Άντζελα χωρίζει από τον Εστεμπάν, έναν κυνικό, αδίστακτο καιροσκόπο που ήθελε μόνο να την εκμεταλλευτεί. Μετά την απογοήτευση που νιώθει, αποφασίζει να γίνει σκληρή και να αφιερώσει τη ζωή της στην εκδίκηση από τους άντρες. Με αυτόν τον τρόπο, αποκτά το παρατσούκλι «Κυρία Διάβολος» (Ντόνα Ντιάμπλο). Ωστόσο η κόρη της, Αντζέλικα, δεν γνωρίζει τη ζωή της μητέρας της. Λίγο καιρό μετά η νεαρή κοπέλα ερωτεύεται έναν ληστή ονόματι Αντριάν, ο οποίος αποκαλύπτει ότι η μητέρα της είναι η «Κυρία Διάβολος». Η Αντζέλικα το σκάει μαζί του. Για να σώσει την κόρη της από την επιρροή του Αντριάν, η Άντζελα τον σκοτώνει και παραδίδεται στη δικαιοσύνη.

## Διανομή ρόλων

*Μαρία Φέλιξ -  Άντζελα/«Κυρία Διάβολος»
*Κρος Αλβαράδο - Εστεμπάν ντε λα Γκουάρντια
*Πέρλα Αγκουιάρ -  Αντζέλικα
*Βίκτορ Χούνκο - Αντριάν Βιγιανουέβα
*Λουίς Μπεριστάιν - ιερέας
*Ρεμπέκα Ιτουρμπιδέ - μοντέλο
*Γκλόρια Μάνγκε - Γκλόρια
*Μπεατρίς Ράμος - Καρμέλα

## Κυκλοφορία
Η ταινία έκανε πρεμιέρα στις 28 Ιανουαρίου 1950 στο Μεξικό. Στην Ελλάδα κυκλοφόρησε στις 28 Ιουλίου 1952 και προβλήθηκε στον κινηματογράφο «Παρί» της Αθήνας.

## Υποδοχή
### Βραβεία & Υποψηφιότητες

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1950
Κατηγορία:Μεξικάνικες ταινίες
Κατηγορία:Μεξικανικές δραματικές ταινίες
Κατηγορία:Ισπανόφωνες ταινίες
Κατηγορία:Μεξικανικές ασπρόμαυρες ταινίες
Κατηγορία:Ταινίες γυρισμένες στο Μεξικό
Κατηγορία:Ταινίες βασισμένες σε θεατρικά έργα
Εθνική Αγγλίας Κ-18 (ποδόσφαιρο ανδρών)

Η **Εθνική Αγγλίας Κ-18 (ποδόσφαιρο ανδρών)** είναι η εθνική ομάδα ποδοσφαίρου της Αγγλίας για ποδοσφαιριστές κάτω των 18 ετών και ελέγχεται από την Ποδοσφαιρική Ομοσπονδία Αγγλίας, το διοικητικό όργανο για το ποδόσφαιρο στην Αγγλία. 

Η ομάδα αγωνίστηκε στο Διεθνές Τουρνουά Νέων της FIFA (το οποίο αργότερα ανέλαβε η UEFA) και στον διάδοχό του, Ευρωπαϊκό Πρωτάθλημα Ποδοσφαίρου Κάτω των 18 ετών της UEFA, και συχνά αναφερόταν ως **Νέων Αγγλίας**. Μετά την μετονομασία του τουρνουά σε Ευρωπαϊκό Πρωτάθλημα Κάτω των 18 ετών, η Αγγλία το κέρδισε δύο ακόμη φορές, το 1980 και το 1993. Το 1997, οι κανόνες επιλεξιμότητας άλλαξαν και η διοργάνωση μετονομάστηκε σε Ευρωπαϊκό Πρωτάθλημα Κάτω των 19 ετών το 2001.

Σήμερα, η Αγγλία αγωνίζεται υπό τη «σημαία» της Κ-18 κυρίως σε διεθνείς φιλικούς αγώνες. Στο Τουρνουά Τουλόν του 2017 η ομάδα συγκροτήθηκε επίσης σε μεγάλο βαθμό από ποδοσφαιριστές κάτω των 18 ετών.
## Παραπομπές

## Εξωτερικοί σύνδεσμοι

Κατηγορία:Εθνικές ομάδες ποδοσφαίρου Κ-18 Ευρώπης
Κατηγορία:Εθνική Αγγλίας (ποδόσφαιρο)
Κριγοί Ηρακλείου

Οι **Κριγοί** είναι πολύ μικρός οικισμός αλλά και παραλία της Κρήτης στην Περιφερειακή Ενότητα Ηρακλείου και τον Δήμο Φαιστού. Βρίσκονται κοντά στα νότια παράλια του νησιού, δυτικά από τα Πλατιά Περάματα και περίπου 9 χιλιόμετρα Ν.-ΝΔ. από τις Μοίρες (έδρα του δήμου). Απογράφονται επίσημα ως ξεχωριστός οικισμός για πρώτη φορά το 2011 στον δήμο Φαιστού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Αντισκάρι, τον Τζίγκουνα και τη Μονή Απεζανών αποτελούν την Κοινότητα Αντισκαρίου, που υπάγεται στη Δημοτική Ενότητα Μοιρών του Δήμου Φαιστού και σύμφωνα με την απογραφή 2021 απογράφησαν 4 κάτοικοι ενώ με αυτήν του 2011 είχε 3. 

## Εξωτερικοί σύνδεσμοι

* Παραλία Κριγιοί στον ιστότοπο https://www.cretanbeaches.com/.

## Παραπομπές


Καβούσα
Καβούσα
Κυκλικοί πρώτοι αριθμοί

**Κυκλικός πρώτος αριθμός** είναι ένας πρώτος αριθμός με την ιδιότητα ότι ο αριθμός που παράγεται σε κάθε ενδιάμεσο βήμα κατά την κυκλική μετάθεση των ψηφίων του (στη βάση 10) θα είναι πρώτος. Για παράδειγμα, το 1193 είναι ένας κυκλικός πρώτος αριθμός, αφού οι αριθμοί 1931, 9311 και 3119 είναι επίσης πρώτοι. 

Ένα είδος πρώτων αριθμών που σχετίζονται με τους κυκλικούς πρώτους αριθμούς είναι οι μεταθετικοί πρώτοι αριθμοί, οι οποίοι αποτελούν υποσύνολο των κυκλικών πρώτων αριθμών (κάθε μεταθετικός πρώτος αριθμός είναι και κυκλικός πρώτος αριθμός, αλλά όχι απαραίτητα το αντίστροφο).

## Γνωστοί κυκλικοί πρώτοι αριθμοί
Οι γνωστοί κυκλικοί πρώτοι αριθμοί είναι οι εξής:

: 2, 3, 5, 7, 11, 13, 17, 31, 37, 71, 73, 79, 97, 113, 131, 197, 199, 311, 337, 373, 719, ...     

Οι μικρότεροι αντιπρόσωποι σε κάθε μετάθεση των κυκλικών πρώτων αριθμών είναι οι εξής:

: 2, 3, 5, 7, 11, 13, 17, 37, 79, 113, 197, 199, 337, 1193, 3779, 11939, 19937, 193939, 199933, R19, R23, ...     

όπου R*n* := \tfrac{10^n-1}{9} είναι ένας αριθμός που αποτελείται μόνο από *n* άσσους (στη βάση 10). Δεν υπάρχουν άλλοι κυκλικοί πρώτοι αριθμοί έως τον αριθμό 1025.

Τα μόνα άλλα γνωστά παραδείγματα είναι οι πρώτοι αριθμοί που αποτελούνται μόνο από άσσους, οι οποίοι είναι εξ ορισμού κυκλικοί πρώτοι αριθμοί:

: R2 (11), R19, R23, R317, R1031, R49081, R86453, R109297, R270343, R5794777, R8177207, ...     

Εικάζεται ότι υπάρχουν πεπερασμένοι κυκλικοί πρώτοι αριθμοί, αν εξαιρέσουμε τους αριθμούς που έχουν μόνο άσσους.

## Ιδιότητες
Ένας κυκλικός πρώτος αριθμός με τουλάχιστον δύο ψηφία πρέπει να αποτελείται μόνο από συνδυασμούς των ψηφίων 1, 3, 7 ή 9, διότι αν έχει το 0, 2, 4, 6 ή 8 ως τελευταίο ψηφίο, ο αριθμός θα διαιρείται με το 2, και αν έχει το 0 ή το 5 ως τελευταίο ψηφίο, θα διαιρείται με το 5.

## Παραπομπές


## Εξωτερικοί σύνδεσμοι
* Κυκλικοί πρώτοι αριθμοί στο The Prime Glossary
* Κυκλικοί πρώτοι αριθμοί στο World of Numbers
* Διάφορα είδη πρώτων αριθμών
* Απόλυτοι πρώτοι αριθμοί (συμπεριλαμβανομένων των κυκλικών πρώτων αριθμών), βίντεο από το κανάλι Numberphile στο Youtube

Κατηγορία:Πρώτοι αριθμοί
Τζαμπάλ αλ Ντουχάν

Το **Τζαμπάλ αλ Ντουχάν** (), που στην αραβική μεταφράζεται ως «βουνό του καπνού», είναι στην πραγματικότητα ένας λόφος, με κορυφή σε υψόμετρο μόλις 134 μέτρα. Ωστόσο αυτό είναι το υψηλότερο σημείο στο κράτος του Μπαχρέιν. Η ονομασία του οφείλεται στην αχλύ (καταχνιά) που το περιβάλλει συχνά στις υγρές ημέρες. Βρίσκεται στο Νότιο Κυβερνείο του Μπαχρέιν και κοντά του υπάρχουν μερικά σπήλαια. Ο λόφος αποτελείται από ασβεστολιθικά πετρώματα και η κορυφή του προσφέρει πανοραματική θέα της Νήσου Μπαχρέιν, που αντιπροσωπεύει το μεγαλύτερο μέρος της εκτάσεως του νησιωτικού αυτού κράτους.

Επάνω και γύρω από τον λόφο έχουν ανακαλυφθεί τεμάχια από πυριτόλιθο κατεργασμένα από προϊστορικούς ανθρώπους της Λίθινης Εποχής.

## Παραπομπές


Κατηγορία:Γεωγραφία του Μπαχρέιν
Κατηγορία:Λόφοι της Ασίας
Κατηγορία:Τουρισμός στο Μπαχρέιν
Κυκλικός κόμβος

[thumb|295px|Κυκλικός κόμβος στο [La Crosse, Wisconsin]]

**Κυκλικός κόμβος** στη συγκοινωνιολογία ονομάζεται μια κυκλική οδός στην οποία η κυκλοφορία των οχημάτων επιτρέπεται μόνο προς τη μία κατεύθυνση, γύρω από μια μεγάλη κεντρική κυκλική νησίδα. Στις χώρες όπου η οδήγηση γίνεται στα δεξιά , τα οχήματα κινούνται αριστερόστροφα (αντίθετα με τη φορά των δεικτών του ρολογιού) σε έναν κυκλικό κόμβο, οπότε παραχωρούν προτεραιότητα σε κάθε όχημα που έρχεται από οδό που ενώνεται με τον κόμβο, ενώ στις χώρες όπου η οδήγηση γίνεται στα αριστερά τα οχήματα επί του κόμβου κινούνται δεξιόστροφα και έχουν προτεραιότητα.

Σε σύγκριση με σήματα «στοπ» και φωτεινούς σηματοδότες, οι σύγχρονοι κυκλικοί κόμβοι έχει αποδειχθεί ότι μειώνουν την πιθανότητα και τη σφοδρότητα συγκρούσεων, καθώς μειώνουν τις ταχύτητες των οχημάτων και εκμηδενίζουν το ποσοστό των μετωπικών συγκρούσεων. Υπάρχουν παραλλαγές του βασικού σχεδίου του κυκλικού κόμβου, όπως η ενσωμάτωση γραμμών του τραμ ή του σιδηροδρόμου, οι μεγάλοι κόμβοι με υψηλότερες ταχύτητες και άλλες.

Για τους πεζούς, τα οχήματα που εξέρχονται από έναν κυκλικό κόμβο έρχονται από μία κατεύθυνση αντί για τρεις, απλοποιώντας έτσι το οπτικό περιβάλλον του πεζού. Επιπλέον, κινούνται αρκετά αργά, οπότε επιτρέπουν στους οδηγούς τους να προσέχουν καλύτερα τους πεζούς.

## Παραπομπές


Κατηγορία:Οδικό δίκτυο
Μουσικό πανδαιμόνιο

Το ***Μουσικό πανδαιμόνιο*** (πρωτότυπος αγγλικός τίτλος: *Empire Records*) είναι αμερικανική κωμωδία-δράμα του 1995, σε σκηνοθεσία του Άλαν Μόιλ και σενάριο την Κάρολ Χάικινεν. Πρωταγωνιστούν οι Άντονι Λα Πάγκλια, Μάξγουελ Κόλφιλντ, Ίθαν Έμπρι, Ντέμπι Μαζάρ, Ρόρι Κόχρεϊν, Τζόνι Γουίτγουορθ, Ρόμπιν Τάννεϊ, Ρενέ Ζελβέγκερ και Λιβ Τάιλερ.  

Η πλοκή ακολουθεί μια ομάδα υπαλλήλων ενός δισκοπωλείου κατά τη διάρκεια μιας εξαιρετικής ημέρας. Οι υπάλληλοι προσπαθούν να σταματήσουν το κατάστημα από την πώληση σε μια μεγάλη αλυσίδα, και να μάθουν ο ένας για τον άλλον κατά τη διάρκεια του δρόμου.

Η ταινία κυκλοφόρησε στους κινηματογράφους στις Ηνωμένες Πολιτείες στις 22 Σεπτεμβρίου 1995 από την Warner Bros., λαμβάνοντας γενικά αρνητικές κριτικές και σημαντικές απώλειες στα εισπρακτικά έσοδα. Έκτοτε έχει γίνει ένα καλτ κλασική, με αρκετούς από τους αστέρες του να ξεκινούν επιτυχημένες καριέρες.

## Παραπομπές


## Εξωτερικοί σύνδεσμοι

* 
* 
* 
Κατηγορία:Ταινίες παραγωγής Warner Bros.
Κατηγορία:Ταινίες παραγωγής Regency Enterprises
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες γυρισμένες στο Ατλάντικ Σίτι, Νιου Τζέρσεϊ
Κατηγορία:Ταινίες συσχετιζόμενες με ναρκωτικά
Κατηγορία:Αμερικανικές ανεξάρτητες ταινίες
Κατηγορία:Ταινίες του 1995
Κατηγορία:Αμερικανικές ταινίες της δεκαετίας 1990
Ντομζάλε

Το **Ντομζάλε** (, ) είναι πόλη της Σλοβενίας με πληθυσμό 13.222 κατοίκους το 2023, έδρα ομώνυμου δήμου, ο οποίος έχει σχεδόν διπλάσιο πληθυσμό. Η πόλη είναι κτισμένη κοντά στους πρόποδες των Άλπεων Κάμνικ-Σάβινια, σε μέσο υψόμετρο 304 μέτρα πάνω από την επιφάνεια της θάλασσας, και διασχίζεται από τον μικρό ποταμό Κάμνισκα Μπίστριτσα. Αποτελείται από τρεις κυρίως συνοικίες, πρώην ξεχωριστούς οικισμούς: το Ζγκόρνιε Ντομζάλε (γερμ. *Oberdomschale*), το Σπόντνιε Ντομζάλε (γερμ. *Unterdomschale*) και τη Στούντα (σλοβεν. *Študa*) Το Ντόμαζαλε έχει οικονομία βασιζόμενη στη γεωργία και την ελαφρά βιομηχανία.

## Ονομασίες και ιστορία
Το Ντόμαζαλε πρωτοαναφέρεται σε γραπτές πηγές περί το 1200-1230 με τη γερμανική ονομασία **Ντόμσελσντορφ** (*Domsselsdorf*), και μετέπειτα ως *Vnheilden dorf* (1260), *Vnsselsdorf* (1302), *Vnsersdorf* (1322), *Dumsel* (1490) κ.ά.. Στην τοπική διάλεκτο η πόλη αναφέρεται και σήμερα ως **Ντουμζάλε** (*Dumžale*).

Οι οικισμοί-χωριά Ζγκόρνιε Ντομζάλε, Σπόντνιε Ντομζάλε, Στομπ και Στούντα συνενώθηκαν και απετέλεσαν το Ντομζάλε το 1925. Αναγνωρίσθηκε όμως ως πόλη μόλις στις 19 Απριλίου 1952. Τα επόμενα χρόνια έγινε βιομηχανικό κέντρο με μεγάλα εργοστάσια χημικών και υφαντουργίας. Το 1980 άρχισε η ανέργερση σύγχρονων πολυκατοικιών και η πόλη έγινε γνωστή ως τόπος διαμονής ανθρώπων που εργάζονταν στην κοντινή πρωτεύουσα της χώρας, τη Λιουμπλιάνα. Μετά την ανακήρυξη της ανεξαρτησίας της Σλοβενίας, στις 27 Ιουνίου 1991, ο γιουγκοσλαβικός στρατός επιτέθηκε σε στρατώνες στην πόλη και βομβάρδισε τον ραδιοαναμεταδότη και κάποια σπίτια.

Το 2022 θυελλώδεις άνεμοι σήκωσαν αρκετές στέγες στον Δήμο του Ντομζάλε, ενώ οι πυροσβέστες άντλησαν νερά από πλημμυρισμένα υπόγεια στην πόλη και δύο άλλους οικισμούς του δήμου.

## Ναός
Ο κεντρικός ναός του Ντομζάλε, που υψώνεται πάνω σε έναν λόφο, είναι αφιερωμένος στην Ανάληψη της Παρθένου Μαρίας, το ρωμαιοκαθολικό αντίστοιχο της Κοιμήσεως της Θεοτόκου, και εορτάζει στις 15 Αυγούστου. Στις αρχές του 2012 ο πύργος του έπιασε φωτιά και κατέστρεψε τη στέγη του ναού.

## Αθλητισμός
Το Ντομζάλε είναι η έδρα ομώνυμης ομάδας καλαθοσφαιρίσεως που είναι γνωστή σήμερα ως ΚΚ Κανσάι Χέλιος Ντομζάλε (όνομα του σπόνσορα) και παίζει στην κορυφαία κατηγορία (Πρωτάθλημα καλαθοσφαίρισης Σλοβενίας). Διαθέτει επίσης καλή ποδοσφαιρική ομάδα, τη ΝΚ Ντομζάλε, δύο φορές πρωταθλήτρια Σλοβενίας.

## Παραπομπές


## Εξωτερικοί σύνδεσμοι
* Το Ντομζάλε στην ''Geopedia''

Ντομζαλε
Σκόφια Λόκα

Η **Σκόφια Λόκα** (, ) είναι πόλη της Σλοβενίας με πληθυσμό 11.619 κατοίκους το 2019, έδρα ομώνυμου δήμου.

## Γεωγραφία
Η πόλη είναι κτισμένη κοντά στους πρόποδες των Άλπεων Κάμνικ-Σάβινια, σε μέσο υψόμετρο 354 μέτρα πάνω από την επιφάνεια της θάλασσας, στη συμβολή των μικρών ποταμών Πολιάνε Σόρα και Σέλκα Σόρα. Στη θέση αυτή η πεδιάδα της Σόρα συναντά τους Λόφους Σκόφια Λόκα και Πόλχοφ Γκράντετς. Το κέντρο της παλαιάς πόλεως βρίσκεται γύρω από δύο πλατείες: τη λεγόμενη απλώς «Πλατεία της Πόλης» και την «Κάτω Πλατεία». Σε ένα μικρό οροπέδιο πάνω από την πόλη βρίσκεται το Κάστρο της Λόκα, που σήμερα στεγάζει το Μουσείο της Λόκα. Πάνω του υψώνεται ο Λόφος Krancelj (υψόμετρο 475 μέτρα). Βορείως του κέντρου υπάρχει ο Λόφος Κάμνιτνικ (414 μ.), γνωστός για το κροκαλοπαγές πέτρωμά του. Νοτίως της πόλεως απλώνεται η πεδιάδα Βιρσκ (σλοβεν. *Virško polje*), την οποία διαρρέει το ποτάμι Πολιάνε Σόρα προτού ενωθεί με το Σέλκα Σόρα. Η ονομασία «Βιρσκ» αποτελεί παραφθορά της γερμανικής λέξεως *Hirsacker* = χωράφι με κεχρί, καθώς κάποτε καλλιεργούσαν εκεί κεχρί.

## Ονομασίες και ιστορία
Η πόλη αναφέρεται για πρώτη φορά ήδη από το 973 μ.Χ. ως Λόνκα, το 1192-1197 ως Lok, το 1293 ως *Scofolotti* και *Scofioloco* το 1295. Οι ύστερες ονομασίες σημαίνουν στην κυριολεξία «λειμώνας του επισκόπου», μια αναφορά στο ότι αποτελούσε ιδιοκτησία των Επισκόπων του Φράιζινγκ.

Πράγματι, το έτος 973 η κυριότητα της Σκόφια Λόκα εκχωρήθηκε από τον Αυτοκράτορα Όθωνα Β΄ στους πρίγκιπες-επισκόπους του Φράιζινγκ και για τους επόμενους δέκα περίπου αιώνες η ιστορία της ήταν συνδεδεμένη με εκείνη αυτού του μακρινού πριγκιπάτου στη Βαυαρία. Την πόλη διοικούσε από το κάστρο ο κυβερνήτης του εκάστοτε πρίγκιπα-επισκόπου. Η Σκόφια Λόκα οχυρώθηκε με τείχη γύρω της τον 14ο αιώνα, αλλά το 1457 ο δούκας Γιαν Βίτοβετς κατέλαβε και πυρπόλησε την πόλη. Γενικώς ο 15ος αιώνας ήταν μάλλον ο χειρότερος στην ιστορία της, καθώς δέχθηκε επίθεση και των Οθωμανών το 1476, επιδημία πανούκλας, και είχε ζημιές και από άλλες πυρκαγιές. Οι εξεγέρσεις των εξαθλιωμένων κατοίκων, ιδίως των γύρω χωριών, ήταν αρκετές: το 1488, το 1492 και το 1515. Το 1511 μεγάλες ήταν οι καταστροφές από τον σεισμό της Ίντρια, αλλά η πόλη ανοικοδομήθηκε σύντομα με τη δράση του επισκόπου Φιλίππου. Ο Λουθηρανισμός εμφανίσθηκε στην περιοχή ήδη το 1526 και επιβλήθηκαν νόμοι για την καταπολέμησή του. Μάλιστα μια επιτροπή της Αντιμεταρρύθμισης συνήλθε στο κάστρο το 1601 και κατέληξε στο να καούν προτεστάντικα βιβλία. Μεγάλο μέρος της πόλεως καταστράφηκε από πυρκαγιές και το 1660 και το 1698. Τα τείχη ήταν πλέον απαρχαιωμένα και το μεγαλύτερο μέρος τους αφαιρέθηκε, μαζί με την πύλη, το 1789.

Το 1803 η κυριαρχία της Επισκοπής του Φράιζιγκ τερματίσθηκε και η πόλη υπάχθηκε στο Δουκάτο της Καρνιόλας, που έγινε μέρος της Αυστριακής Αυτοκρατορίας. Η Σκόφια Λόκα ήταν η πρώτη πόλη σε ολόκληρη την Καρνιόλα που ηλεκτροφωτίσθηκε (προ του 1895).

## Παραπομπές


Σκοφια Λοκα
Μάρκο Γκρούγιτς

Ο **Μάρκο Γκρούγιτς** (*Marko Grujić*, σερβικά κυριλλικά: *Марко Грујић*, 13 Απριλίου 1996) είναι Σέρβος ποδοσφαιριστής που αγωνίζεται ως μέσος για την ΑΕΚ και την Εθνική Σερβίας.

Ξεκίνησε το 2005 από τις ακαδημίες του Ερυθρού Αστέρα Βελιγραδίου και το 2013 μετέβη στην επαγγελματική ομάδα. Με τον Αστέρα κατέκτησε ένα πρωτάθλημα Σερβίας (2015-16). Το 2016 υπέγραψε στη Λίβερπουλ και το 2018 παραχωρήθηκε δανεικός στην Κάρντιφ Σίτι και στη συνέχεια την ίδια χρονιά στη Χέρτα Βερολίνου, όπου παρέμεινε για δύο χρόνια. Το 2020 δόθηκε δανεικός στην Πόρτο και έγινε παίκτης της έναν χρόνο αργότερα, με την οποία κατέκτησε ένα πρωτάθλημα (2021–22) και τρία κύπελλα Πορτογαλίας (2021–22, 2022–23, 2023–24). Τον Σεπτέμβριο του 2025 τον απέκτησε η ΑΕΚ ως ελεύθερο.

Αγωνίστηκε για πρώτη φορά με την εθνική Σερβίας το 2016 και ήταν στην αποστολή της ομάδας στο Μουντιάλ του 2018 και του 2022.

## Παραπομπές


Κατηγορία:Σέρβοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Εθνικής Σερβίας Κ21
Κατηγορία:Μέσοι ποδοσφαιριστές
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σουπερλίγκα Σερβίας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Πορτογαλία
Κατηγορία:Σέρβοι ποδοσφαιριστές στο εξωτερικό
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Ξεροκάμπια Ηρακλείου

Τα **Ξεροκάμπια** είναι οικισμός της Κρήτης στην Περιφερειακή Ενότητα Ηρακλείου και τον Δήμο Φαιστού. Βρίσκονται στο νότιο τμήμα του, στην πεδιάδα της Μεσαράς, περίπου 2 χιλιόμετρα δυτικά από τις Μοίρες ενώ στα δυτικά του χωριού είναι η Ιερά Μονή Παναγίας Καλυβιανής. Απογράφονται επίσημα ως ξεχωριστός οικισμός για πρώτη φορά το 2011 στον Δήμο Φαιστού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τις Μοίρες, τον Άγιο Αντώνιο και τα Σφαιριανά αποτελούν την Κοινότητα Μοιρών, που υπάγεται στη Δημοτική Ενότητα Μοιρών του Δήμου Φαιστού και σύμφωνα με την απογραφή 2021 απογράφησαν 88 κάτοικοι ενώ με αυτήν του 2011 είχε 85. 

## Εξωτερικοί σύνδεσμοι

* Ιερά Μονή Παναγίας Καλυβιανής στον ιστότοπο https://www.monastiria.gr/.

## Παραπομπές


Ξεροκάμπια
Ξεροκάμπια